15 Δεκεμβρίου, 2023

**ΔΕΛΤΙΟ ΤΥΠΟΥ**

ΜΗΝΙΑΙΟΙ ΟΙΚΟΝΟΜΙΚΟΙ ΔΕΙΚΤΕΣ: **ΙΑΝΟΥΑΡΙΟΣ-ΟΚΤΩΒΡΙΟΣ 2023**

Η Στατιστική Υπηρεσία ανακοινώνει την έκδοση του διμηνιαίου δελτίου «Μηνιαίοι Οικονομικοί Δείκτες», για την περίοδο Ιανουάριου-Οκτωβρίου 2023. Στο δελτίο παρουσιάζεται η πορεία των κυριοτέρων βραχυπρόθεσμων οικονομικών δεικτών για την Κυπριακή Οικονομία, για τους τελευταίους μήνες μέχρι και τον Οκτώβριο 2023, καθώς και συγκριτικά στοιχεία για τα τελευταία τέσσερα χρόνια, τα οποία ήταν διαθέσιμα μέχρι και τις 14 Δεκεμβρίου 2023.



Σημείωση: Η Τάση απεικονίζει την μακροπρόθεσμη εξέλιξη μιας σειράς που παρατηρείται για μεγάλο χρονικό διάστημα. Είναι αποτέλεσμα επιρροών όπως η αύξηση του πληθυσμού, η τεχνολογική ανάπτυξη και η γενικότερη οικονομική ανάπτυξη.

Ο **κλάδος της** **Μεταποίησης** κατά την περίοδο Ιανουαρίου-Σεπτεμβρίου 2023 σημείωσε αύξηση 3,0% σε σύγκριση με τον Ιανουάριο - Σεπτέμβριο 2022.

Το συνολικό εμβαδό των **Εγκεκριμένων Οικοδομικών Αδειών Οικοδομής** έφτασε τα 1.673,0 χιλιάδες τετραγωνικά μέτρα κατά την περίοδο Ιανουαρίου – Σεπτεμβρίου 2023, σημειώνοντας αύξηση 2,9% συγκριτικά με την αντίστοιχη περσινή περίοδο.

Οι συνολικές **Εγγραφές Μηχανοκίνητων** Οχημάτων κατέγραψαν αύξηση 32,5%, φθάνοντας τις 38.503 την περίοδο Ιανουαρίου- Οκτωβρίου 2023. Τα ιδιωτικά αυτοκίνητα σαλούν αυξήθηκαν σε 25.551, σημειώνοντας άνοδο 33,1% και τα ελαφρά φορτηγά αυξήθηκαν σε 2.872 σημειώνοντας άνοδο 12,2% σε σύγκριση με τον Ιανουάριο- Οκτώβριο 2022.

Ο **Δείκτης Τιμών Καταναλωτή** αυξήθηκε 3,9% κατά την περίοδο Ιανουαρίου-Οκτωβρίου 2023, σε σύγκριση με την αντίστοιχη περίοδο του προηγούμενου έτους.

Οι συνολικές **Εισαγωγές Αγαθών** ανήλθαν σε €10.829,5 εκ. για την περίοδο Ιανουαρίου- Οκτωβρίου 2023, σημειώνοντας αύξηση 12,9% και οι συνολικές **Εξαγωγές Αγαθών** ανήλθαν σε €3.540,9 εκ., σημειώνοντας αύξηση 8,4%.

Οι **Αφίξεις Περιηγητών** ανήλθαν σε 3.562.417 την περίοδο Ιανουαρίου-Οκτωβρίου 2023, σε σύγκριση με 2.941.182 την αντίστοιχη περίοδο του 2022, σημειώνοντας αύξηση 21,1%.

Περισσότερα στατιστικά στοιχεία είναι διαθέσιμα στο δελτίο [**Μηνιαίοι Οικονομικοί Δείκτες**](https://www.cystat.gov.cy/el/PublicationList?s=32&pcID=3) το οποίο διατίθεται σε ηλεκτρονική μορφή στη διαδικτυακή Πύλη της Στατιστικής Υπηρεσίας.

*Επικοινωνία*

Αγάθη Σωφρονίου: Τηλ:+35722602225, Ηλ. Ταχ.: [asofroniou@cystat.mof.gov.cy](mailto:asofroniou@cystat.mof.gov.cy)